pythainlp/thai_wikipedia_clean_20230101 huggingface dataset:
เมื่อพ.ศ. 2514 นายปอ ขาวสะอาด ศึกษาธิการเขตการศึกษา 7 นายปัญจะ เกสรทอง สมาชิกสภาผู้แทนราษฎรจังหวัดเพชรบูรณ์ นายเกษม พาณิชการ นายกสมาคมพ่อค้าชาวอำเภอหล่มสัก อำเภอหล่มเก่า อำเภอเมืองเพชรบูรณ์ และผู้ทรงคุณวุฒิที่มีความสนใจการกีฬาในจังหวัดเพชรบูรณ์ ได้ดำเนินการขอเปิดวิทยาลัยพลศึกษาจังหวัดเพชรบูรณ์ โดยยื่นเรื่องต่อ ศาสตราจารย์นายแพทย์บุญสม มาร์ติน อธิบดีกรมพลศึกษา พ.ศ. 2525 นายปัญจะ เกสรทอง ได้ดำเนินการติดต่อประสานงานกับผู้ว่าราชการเพชรบูรณ์และคณะรัฐมนตรี ในเรื่องที่ดินและงบประมาณการก่อสร้างอาคารต่างๆ พร้อมทั้งประสานงานกับกรมพลศึกษา กระทรวงศึกษาธิการ เพื่อขอเปิดวิทยาลัยพลศึกษาจังหวัดเพชรบูรณ์ ต่อมาผู้ว่าราชการจังหวัดเพชรบูรณ์ นายจำเนียร ปฏิเวชวรรณกิจ ได้จัดที่ดินสำหรับก่อสร้าง คือ บริเวณถนนสระบุรี - หล่มสัก ซึ่งมีความกว้าง 160 เมตร รวมเนื้อที่ทั้งสิ้น 159 ไร่ นายเกษม ศิริสัมพันธ์ รัฐมนตรีว่าการกระทรวงศึกษาธิการได้ลงนามในประกาศเปิดวิทยาลัยพลศึกษา ให้ชื่อว่า "วิทยาลัยพลศึกษาจังหวัดเพชรบูรณ์" เมื่อวันที่ 8 กันยายน 2525 โดยเปิดเรียนตั้งแต่ปีการศึกษา 2526 เป็นต้นไป ในหลักสูตรประกาศนียบัตรวิชาการศึกษาชั้นสูง (ป.กศ. สูง พลศึกษา) โดยปีแรกรับนักศึกษาจำนวน 50 คน
คณะวิทยาศาสตร์การกีฬาและสุขภาพ
ปลากระเบนผีเสื้อ
ปลากระเบนผีเสื้อ  เป็นกลุ่มของปลากระดูกอ่อน จำพวกปลากระเบนจัดอยู่ในวงศ์ Gymnuridae และสกุล "Gymnura"
เป็นปลาทะเล พบในมหาสมุทรทั่วโลก และพบได้บ้างในแหล่งน้ำกร่อย เช่น ปากแม่น้ำหรือชะวากทะเล
เป็นปลาที่มีรูปร่างแบนและมีครีบล้อมลำตัว ซึ่งเป็นครีบอกรวมไปถึงส่วนหัว มีลำตัวและส่วนหางสั้นมาก มีความยาวช่วงลำตัวตั้งแต่ 31 เซนติเมตร (12 นิ้ว) ถึง 4 เมตร (13 ฟุต)
ปลากระเบนผีเสื้อ ในบางข้อมูลจะใช้ชื่อวิทยาศาสตร์ว่า Gymnurinae จัดเป็นวงศ์ย่อยของวงศ์ Dasyatidae แต่ในเว็บไซต์ฟิชเบส และระบบข้อมูลการจำแนกพันธุ์แบบบูรณาการได้จำแนกให้เป็นวงศ์ต่างหาก
ในน่านน้ำไทยพบทั้งหมด 3 หรือ 4 ชนิด
Gymnuridae
Gymnura
Butterfly ray
กระเบนผีเสื้อ
วงศ์ปลากระเบนผีเสื้อ
Gymnurinae
วิทยาลัยสงฆ์พ่อขุนผาเมือง มหาวิทยาลัยมหาจุฬาลงกรณราชวิทยาลัย
วิทยาลัยสงฆ์พ่อขุนผาเมือง เป็นวิทยาลัยของมหาวิทยาลัยมหาจุฬาลงกรณราชวิทยาลัย ซึ่งตั้งอยู่ในจังหวัดเพชรบูรณ์
วิทยาลัยสงฆ์พ่อขุนผาเมือง มหาวิทยาลัยมหาจุฬาลงกรณราชวิทยาลัย มุ่งพัฒนามหาวิทยาลัยเป็นศูนย์กลางการศึกษาพระพุทธศาสนาระดับนานาชาติ โดยจัดการศึกษาและพัฒนาองค์ความรู้บูรณาการกับศาสตร์สมัยใหม่ ให้นำไปสู้การพัฒนาจิตใจและสังคมอย่างยั่งยืน
คณะสงฆ์จังหวัดเพชรบูรณ์ โดยการนำของพระเทพรัตนกวี (สุรินทร์ ชุตินฺธโร) เจ้าคณะจังหวัดเพชรบูรณ์ มีความมุ่งมั่นและประสงค์อย่างยิ่งที่จะพัฒนาคุณภาพการศึกษาของพระภิกษุสามเณรในเขตจังหวัดเพชรบูรณ์และจังหวัดใกล้เคียง จึงมอบหมายให้พระปริยัติพัชราภรณ์ รองเจ้าคณะจังหวัดเพชรบูรณ์ ร่วมกับคณะสงฆ์จังหวัดเพชรบูรณ์ได้เสนอขอขยายห้องเรียนไปยังมหาวิทยาลัยมหาจุฬาลง กรณราชวิทยาลัย และได้รับอนุมัติจากสภามหาวิทยาลัย เมื่อวันที่ 23 กุมภาพันธ์ พ.ศ. 2544 ให้เป็น มหาวิทยาลัยมหาจุฬาลงกรณราชวิทยาลัย ห้องเรียนจังหวัดเพชรบูรณ์ ต่อมาเมื่อพ.ศ. 2558 จึงได้ขออนุมัติจัดตั้งเป็น วิทยาลัยสงฆ์พ่อขุนผาเมือง
มหาวิทยาลัยมหาจุฬาลงกรณราชวิทยาลัย วิทยาลัยสงฆ์พ่อขุนผาเมือง ได้รับอนุมัติให้เปิดทำการเรียนการสอนหลักสูตรพุทธศาสตรบัณฑิต จำนวน 3 สาขาวิชาคือ
ประกาศนียบัตร.
นอกจากนี้ยังเปิดทำการเรียนการสอนระดับประกาศนียบัตร หลักสูตร 1 ปี จำนวน 1 หลักสูตรคือ หลักสูตรประกาศนียบัตรการบริหารกิจการคณะสงฆ์ (ป.บส.) จำนวน 2 แห่งคือวัดประชานิมิต ตำบลท่าโรง อำเภอวิเชียรบุรี จังหวัดเพชรบูรณ์ และวัดมหาธาตุ ตำบลในเมือง อำเภอเมือง จังหวัดเพชรบูรณ์ เป็นการเปิดโอกาสให้พระสังฆาธิการและครูสอนพระปริยัติธรรมได้เข้าศึกษาเพื่อเป็นการพัฒนาการทำงานของคณะสงฆ์ให้เกิดประสิทธิภาพและประสิทธิผลมากยิ่งขึ้น
มหาวิทยาลัยเฉลิมกาญจนา เพชรบูรณ์
มหาวิทยาลัยเฉลิมกาญจนา เพชรบูรณ์  มีสถานะเป็น1ใน4ศูนย์การศึกษาของมหาวิทยาลัยเฉลิมกาญจนา
มหาวิทยาลัยเฉลิมกาญจนา ก่อตั้งขึ้นเมื่อวันที่ 7 กันยายน พ.ศ. 2547 ตั้งอยู่ที่ ตำบลโพธิ์ อำเภอเมืองศรีสะเกษ จังหวัดศรีสะเกษ ดำเนินการบริหารโดย ศาสตราจารย์ ดร.วิจิตร ศรีสอ้านเป็นนายกสภามหาวิทยาลัย ดร.สุชีราภรณ์ ธุวานนท์ เป็นผู้รับใบอนุญาต และอธิการบดี เปิดดำเนินการสอนตั้งแต่ปี พ.ศ. 2547 ในชื่อ วิทยาลัยเฉลิมกาญจนา จนถึงปัจจุบัน มีสถานที่ตั้งในภูมิภาค 4 จังหวัดได้แก่จังหวัดนครศรีธรรมราช จังหวัดสุรินทร์ จังหวัดบุรีรัมย์ และจังหวัดเพชรบูรณ์
สำหรับศูนย์เพชรบูรณ์ ก่อตั้งขึ้นเมื่อ พ.ศ. 2554 โดยมีดร.ดิเรก ถึงฝั่ง ผู้ว่าราการจังหวัดเพชรบูรณ์ในขณะนั้นมาเป็นประธานในพิธีเปิดวิทยาลัย โดยใช้ชื่อว่า วิทยาลัยเฉลิมกาญจนาเพชรบูรณ์ ต่อมาเมื่อพ.ศ. 2557 วิทยาลัยเฉลิมกาญจนา ได้รับการยกฐานะขึ้นเป็น มหาวิทยาลัยเฉลิมกาญจนา วิทยาลัยเฉลิมกาญจนาเพชรบูรณ์ จึงยกฐานะขึ้นเป็น มหาวิทยาลัยเฉลิมกาญจนา เพชรบูรณ์
คณะบริหารศาสตร์
บ่วงนฤมิต
บ่วงนฤมิต เป็นละครโทรทัศน์แนวดราม่า-พีเรียด ออกอากาศทางสถานีวิทยุโทรทัศน์ไทยทีวีสีช่อง 3 ถูกสร้างเป็นละครครั้งแรกโดย บริษัท ฮูแอนด์ฮู จำกัด สร้างจากบทประพันธ์ของ ลินิน เขียนบทโทรทัศน์โดย นลินี สีตะสุวรรณ กำกับการแสดงโดย สำรวย รักชาติ
"บ่วงนฤมิต" เป็นละครซ้อนละคร กล่าวคือฉากหลังเป็นละครยุคปัจจุบัน แต่ตัวละครต้องเล่นละครแนวย้อนยุค สำหรับการวางตัวละคร เลือกภีรนีย์มารับบทขวัญอุมาเพราะเห็นว่าตัวละครนี้ค่อนข้างยากและเห็นว่าภีรนีย์มีฝีมือบวกกับไม่เคยเล่นกับอัชชา ส่วนอัชชานั้น ได้แสดงละครกับทางค่ายมาแล้วหลายเรื่อง
ละครได้รับเรตติ้งเฉลี่ยต่ำที่สุดของละครหลังข่าวช่อง 3 ด้วยเรตติ้งเฉลี่ยทั้งเรื่อง 1.767 โดยตอนจบมีเรตติ้งอยู่ที่ 2.079 ข่าวสด วิเคราะห์ว่าสาเหตุที่ละครมีเรตติ้งไม่ดีเกิดจาก ละครถ่ายทำมาตั้งแต่ปี 2558 ทำให้ไม่สดพอ การตัดต่อไม่สนุกพอ แต่ประเด็นหลักคือ กระแสการแอนตี้นางเอกละคร
ช่อง5
ช่อง9
ช่อง11
ช่อง8
อิตโวนต์บีซูนบีฟอร์ลอง
อิตโวนต์บีซูนบีฟอร์ลอง  เป็นสตูดิโออัลบั้มที่สองของวงดนตรีร็อกอเมริกัน มารูนไฟฟ์ ออกจำหน่ายในเดือนพฤษภาคม ค.ศ. 2007 ต่อจากอัลบั้มแรก "ซองส์อะเบาต์เจน" (2002) ชื่อมีแรงบันดาลใจจากวลีที่วงนำมาใช้เพื่อเป็นแรงกระตุ้นให้วงขณะทัวร์คอนเสิร์ต
อัลบั้มเปิดตัวที่อันดับหนึ่งบนชาร์ตบิลบอร์ด 200 ขายได้ประมาณ 430,000 ชุดในสัปดาห์แรก และนับถึง ค.ศ. 2011 อัลบั้มขายได้ประมาณ 5 ล้านชุดทั่วโลก อัลบั้มนี้เป็นอัลบั้มแรกที่มีแมตต์ ฟลินน์ เป็นมือกลอง เนื่องจากมือกลองคนเก่า ไรอัน ดูซิก ประกาศลาออกจากวงในปี ค.ศ. 2006 เนื่องจากข้อมือและไหล่ได้รับบาดเจ็บหนัก แต่ไรอัน ดูซิก ถูกระบุในปกอัลบั้มว่าเป็น "ผู้อำนวยการด้านดนตรี" (Musical Director)
ภาพสามมิติ
การก่อการกำเริบฮุกบาลาฮับ
การก่อการกำเริบฮุกบาลาฮับ  เป็นการก่อการกำเริบโดยขบวนการฮุกบาลาฮับหรือ ฮุกโบ นัง บายัน ลาบัน ซา ฮาพอน (Hukbo ng Bayan Laban sa Hapon,กองทัพประชาชนต่อต้านญี่ปุ่น) ซึ่งก่อตั้งเพื่อต่อต้านการเข้ายึดครองของ
ญี่ปุ่น ในปี พ.ศ. 2485 และสิ้นสุดลงในปี พ.ศ. 2497 ภายใต้ประธานาธิบดีรามอน แมกไซไซ
เดือนธันวาคม พ.ศ. 2484 กองทัพญี่ปุ่นได้เข้ารุกรานฟิลิปปินส์เนื่องจากนั้นเวลานั้นฟิลิปปินส์ไม่มีกำลังทหารเพียงพอที่จะปกป้องพลเมืองของตนจึงได้รับความช่วยเหลือจากกองทัพสหรัฐในตะวันออกไกล (USAFFE) ภายใต้สหรัฐอเมริกา เพื่อปกป้องประเทศ ขณะเดี่ยวกันชาวนาในแถบตอนกลางของเกาะลูซอนได้ออกมาการเคลื่อนไหวต่อสู้กองญี่ปุ่นเพื่อปกป้องที่ดินทำกิน จากการเคลื่อนไหวกลายเป็นการจัดตั้งรัฐบาลใต้ดินในที่สุด โดยมีคณะทำงานด้านการทหารเต็มรูปแบบประกอบไปด้วย 67 กองในปีพ.ศ. 2487
ในวันที่ 29 มีนาคม พ.ศ. 2485 ชาวนา 300 คน ตัดสินใจที่จะจัดตั้ง ขบวนการฮุกบาลาฮับ หรือ ฮุกโบ นัง บายัน ลาบัน ซา ฮาพอน จากขบวนการชาวนากลายเป็นกองทัพกองโจร จากนั้นได้ทำการรวบรวมอาวุธจากพลเรือนในหมู่ และกองกำลังป้องกัน USAFFE ที่ได้ถอยทัพออกจากฟิลิปปินส์ไปแล้ว กันยายน พ.ศ. 2485 โดยมีกำลังถึง3,000 นาย . และ พ.ศ. 2489 หมายเลขประมาณ 10,000 นาย โดยกองกำลังหลักอยู่ในเมืองตาลาเบรา จังหวัดนูวา อีซิจา
ขบวนการนี้ได้รับการตอบรับอย่างดีจากชาวบ้านและมองว่าเป็นผู้คุ้ปกป้องประชาชนจากการกดขี่ของพวกญี่ปุ่น ขบวนการฮุกบาลาฮับ พยายามที่จะขยายอำนาจให้ทั่วเกาะลูซอน แต่ไม่ประสบความสำเร็จเท่าที่ควร อย่างไรก็ตาม ขบวนการฮุกบาลาฮับ ก็ต่อสู้เคียงบ่าเคียงไหล่กับกองกำลังท้องถิ่นและกองทัพทหารของเครือจักรภพฟิลิปปินส์ และกองทัพสหรัฐในตะวันออกไกล ช่วยให้สหรัฐขับไล่กองทัพญี่ปุ่ออกจากฟิลิปปินส์ไปในที่สุด
ชนวน.
หลังสงครามขบวนการฮุกบาลาฮับก็เริ่มปัญหาประสบปัญหาเศรษฐกิจจากการกดขี่ที่ดินของนายทุน ความยากลำบากของพวกเขากลายมาเป็นปรปักษ์ต่อรัฐบาลฟิลิปปินส์และสหรัฐอเมริกา สหรัฐอเมริกาได้มองขบวนการฮุกบาลาฮับเป็นพวกคอมมิวนิสต์และสังคมนิยมที่เป็น ภัยต่อรัฐบาลฟิลิปปินส์ กองกำลังตำรวจฟิลิปปินส์และกองทัพสหรัฐในตะวันออกไกล เริ่มออกตามล่าอดีตสมาชิกขบวนการฮุกบาลาฮับ ภายใต้คำสั่งของการลดอาวุธจากสหรัฐอเมริกา
นอกจากนี้ในเดือนกุมภาพันธ์ปี พ.ศ. 2488 หน่วยสืบราชการลับของสหรัฐฯ (USCIC) ได้ตัดสินใจว่าที่จะสิ้นสุดในสิ่งที่พวกเขาเห็นว่าเป็น "การครอบครองของฮุกบาลาฮับ" โดยจับกุมผู้นำฮุกบาลาฮับ 20 ราย
ในเดือนกันยายนปี พ.ศ. 2488 ลูอิส ทารุค และผู้นำฮักคนอื่น ๆ ได้รับอิสรภาพจากคุก ลูอิส ทารุค ประกาศอย่างเป็นทางการถึงจุดสิ้นสุดของขบวนการต่อต้าน เขาได้ส่งรายชื่อสมาชิกขบวนการฮุกบาลาฮับ ให้กับรัฐบาลสหรัฐฯและฟิลิปปินส์หวังว่าประธานาธิบดีเซร์ฮิโอ โอสเมญญา ให้ได้รับการยกย่องในการมีส่วนร่วมต่อต้านกองทัพญี่ปุ่น
ลูอิส ทารุค ได้ต่อว่าดักลาส แมกอาเธอร์ให้หยุดยุติความรุนแรงต่อกลุ่มฮุกบาลาฮับ ถึงแม้ว่าผู้นำระดับสูงกำลังเจรจากันอย่างต่อเนื่องสถานการณ์ระหว่างหน่วยขบวนการฮุกบาลาฮับกับกองกำลังสหรัฐฯและฟิลิปปินส์ แต่การเก็บเกี่ยวระหว่างช่วงปลายปี พ.ศ. 2488 ถึงต้นปีพ.ศ. 2489 ได้มีปัญหาเกี่ยวกับเจ้าของที่ดินที่ออกอัตราดอกเบี้ยเงินกู้สูงรวมถึงค่าเช้าที่ดินที่สูงจนทำให้ชาวนาหลายคนถูกไล่ที่ ทำให้ความรุนแรงระหว่างขบวนการฮุกบาลาฮับและรัฐบาลฟิลิปปินส์สูงขึ้น
ดังนั้นขบวนการฮุกบาลาฮับตัดสินใจเข้าร่วมการเมืองอีกครั้ง ก่อตั้งสมาคม "พัมบันสัง ไคซาฮัน นัง มักบูบูกิด" (Pambansang Kaisahan ng Magbubukid,PKM) หรือ สมาคมชาวนาแห่งชาติ ขึ้น โดยมีจุดยืนปรับความสัมพันธ์ที่ดีระหว่างชาวนาและเจ้าของที่ดิน ปล่อยเงินกู้ดอกเบี้ยต่ำจากเจ้าของที่ดินการจัดตั้งธนาคารโดยรัฐบาลการออกกฎหมายเพื่อปกป้องชาวนาจากเจ้าของที่ดินและปกป้องที่ดินขนาดเล็กจากเจ้าของที่ดินขนาดใหญ่และ สร้าง"ความยุติธรรมสำหรับทุกคนโดยไม่คำนึงถึงสังคม" แต่ก็ยังมีการปราบปรามสมาชิกหรือผู้สนับสนุนอยู่จากรัฐบาลฟิลิปปินส์อยู่
ต่อมาขบวนการฮุกบาลาฮับได้เป็นพันธมิตรอย่างเป็นทางการกับ "พันทิโด คอมนิสตา นัง ฟิลิปินาส" (Partido Komunista ng Pilipinas,PKP) หรือ พรรคคอมมิวนิสต์แห่งประเทศฟิลิปปินส์ (Communist Party of the Philippines,CPP) ในภายหลัง
การเลือกตั้งเมื่อ พ.ศ. 2489 สมาคมชาวนาแห่งชาติถูกปฏิเสธไม่ให้ได้รับที่นั่งในรัฐสภา ในเดือนพฤษภาคม มานูเอล โรฮัส ได้รับเลือกให้เป็นประธานาธิบดีฟิลิปปินส์ ก่อนที่รัฐบาลสหรัฐฯได้มอบอำนาจให้ฟิลิปปินส์เมื่อวันที่ 4 กรกฎาคม พ.ศ. 2489 เศรษฐกิจของฟิลิปปินส์ในตอนนี้ยังคงพึ่งพาเศรษฐกิจสหรัฐฯมากอยู่ พระราชบัญญัติการค้าฟิลิปปินส์ของปีพ.ศ. 2489 หรือพระราชบัญญัติการค้าระฆังในเวลานั้นถูกถกเถียงกันในสภานิติบัญญัติ
เมื่อวันที่ 24 สิงหาคม 2489 จูอัน เฟเลโอ ผู้นำชาวนาจากจังหวัดนูวา อีซิจา ถูกลักพาตัวไปพร้อมกับพวกทั้งสี่ของพวกเขาขณะกำลังเดินทางไปยังกรุงมะนิลา พบร่างของพวกเขาที่ลอยอยู่ในแม่น้ำปัมปางา ไม่กี่วันหลังจากนั้น นี่คือจุดเริ่มต้นของการก่อการกำเริบฮุกบาลาฮับ เฟเลโอ เคยรับผิดชอบในการเจรจากับรัฐบาลในนามของขบวนการฮุกบาลาฮับ นักวิชาการอธิบายว่าความหวาดระแวงที่เกิดจากการเสียชีวิตของเฟเลโอ เป็นชนวนที่ทำให้ทหารของขบวนการฮุกบาลาฮับก่อการกำเริบก่อนหลบขึ้นภูเขาไปตั้งหลัก
สถานะการณ์.
ขบวนการฮุกบาลาฮับ ได้การก่อการกำเริบต่อต้านประธานาธิบดี โรฮัส ภายในไม่กี่เดือนหลังจากที่ฟิลิปปินส์เป็นอิสระและอีกหลายวันหลังจากการฆาตกรรมขอเฟเลโอ พวกเขาถอยกลับไปที่ภูเขาอีกครั้งปลี่ยนชื่อตัวเองเป็น "ฮุกบง มักปาปาลายา นัง บายัน" (Hukbong Magpapalaya ng Bayan,HMB) หรือกองทัพปลดปล่อยประชาชน
โรฮัส เสียชีวิตด้วยโรคหัวใจวายไม่กี่สัปดาห์หลังจากประกาศ"นโยบายกำปั้นเหล็ก"ของเขา ผู้สืบทอดตำแหน่งประธานาธิบดี เอลปิดิโอ กีริโน ของเขามีท่าทีประนีประนอมต่อกลุ่มขบวนการ แต่ความล้มเหลวของเขาในการปฏิรูปที่ดินขั้นพื้นฐานทำให้ขบวนการฮุกบาลาฮับขัดแย้งกับรัฐบาลยิ่งขึ้น
ในที่สุดเมื่อวันที่ 21 มิถุนายน 2491 ประธานาธิบดี กีริโน ได้นิรโทษกรรมสมาชิกทั้งหมดของขบวนการฮุกบาลาฮับ ไม่กี่วันต่อมาทั้งวุฒิสภาและสภาคองเกรสได้รับการอนุมัติการนิรโทษกรรม แต่ไม่ว่าการเจรจาจะดำเนินไปอย่างไร การต่อสู้อย่างต่อเนื่องในชนบทส่งผลกระทบต่อขบวนการฮุกบาลาฮับ จำนวนมากไม่ยอมจำนนและเข้าใจว่านิรโทษกรรมต้องเพียงการหลอกลวง หลายคนถูกบังคับให้ยอมจำนน และมักถูกคุกคาม เมื่อวันที่ 14 สิงหาคม พ.ศ. 2491 ได้การเจรจาตกลงกันยุติปัญหากัน
ในปีพ.ศ. 2492 รัฐบาลได้กล่าวโจมตีว่า ขบวนการฮุกบาลาฮับ มีส่าวนร่วมในการซุ่มโจมตีและสังหาร ออโรรา เกซอน ประธานกาชาดฟิลิปปินส์และภรรยาม่ายของฟิลิปปินส์คนที่สองของประธานาธิบดี มานูเอล เอเล. เกซอน ขณะที่เธอกำลังเดินทางไปบ้านเกิดของเธอเพื่อไปดูแลโรงพยาบาลคิวซอนเมโมเรียล อีกหลายคนถูกสังหารรวมทั้งลูกสาวคนโตและลูกสะใภ้ด้วยของเธอด้วย การโจมตีครั้งนี้ทำให้ทั้วโลกทราบถึงความเลวร้ายของขบวนการฮุกบาลาฮับ ขบวนการฮุกบาลาฮับอ้างว่าการโจมตีดังกล่าวกระทำโดยสมาชิกที่หักหลังขบวนการและต้องการจะโจมตีโดยรัฐบาลฟิลิปปินส์
หลังการเจรจาตกลงกันเมื่อวันที่ 14 สิงหาคม 1948 ลูอิส ทารุค และคนของเขา ก็ยังคงกลับเข้าที่ซ่อนในเทือกเขาเซียร์รามาเดร อย่างไรก็เมื่อการก่อการกำเริบมาถึงปี พ.ศ. 2493 การก่อการกำเริบเริ่มลดลงนี้เป็นสาเหตุหลัก 2 ประการคือ
จากการปฏิรูปและการทหารทำให้การก่อการกำเริบฮุกบาลาฮับสิ้นสุดลงในสมัยประธานาธิบดีรามอน แมกไซไซในเดือนพฤษภาคมปี พ.ศ. 2497 ลูอิส ทารุค ยอมจำนนและถูกจำคุก 15 ปี
ฟุตบอลชิงแชมป์สโมสรโลก 2017
ฟุตบอลชิงแชมป์สโมสรโลก 2017 หรือ ฟีฟ่าคลับเวิลด์คัพยูเออี 2017 พรีเซนเท็ดบายอาลีบาบาคลาวด์ ตามชื่อของผู้สนับสนุน เป็นการแข่งขันฟุตบอลชิงแชมป์สโมสรโลก ครั้งที่ 13 จัดขึ้นโดยฟีฟ่า ซึ่งจะมีทีมที่เป็นแชมป์ของการแข่งขันฟุตบอลถ้วยของทวีปทั้ง 6 ทวีปมาแข่งขัน. โดยครั้งนี้จัดขึ้นที่ประเทศสหรัฐอาหรับเอมิเรตส์.
เรอัลมาดริด คือทีมแชมป์เก่าที่จะต้องมาป้องกันแชมป์รายการนี้. พวกเขาได้สิทธิ์สำหรับทัวร์นาเมนต์นี้ในฐานะทีมชนะเลิศของ ยูฟ่าแชมเปียนส์ลีก ฤดูกาล 2016–17.
สองสนามแข่งขันคือ ซาเหย็ด สปอร์ตส์ ซิตี สเตเดียม ใน อาบูดาบี และ ฮัซซา บิน ซาเหย็ด สเตเดียม ใน อัล ไอน์.
การจับสลากได้จัดขึ้นเมื่อวันที่ 9 ตุลาคม พ.ศ. 2560, 12:00 GST , ที่ อาบูดาบี เพื่อตัดสินการแข่งขันรอบรองชนะเลิศทั้งสองคู่, และทีมใดที่เป็นผู้ชนะรอบก่อนรองชนะเลิศทั้งสองคู่จะได้ลงเล่นในรอบรองชนะเลิศ.
เอเอฟซีแชมเปียนส์ลีก 2018
รางวัลโทรทัศน์ทองคำ สาขาบทละครโทรทัศน์ดีเด่น
รางวัลโทรทัศน์ทองคำ สาขาบทละครโทรทัศน์ดีเด่น เป็นหนึ่งในรางวัลโทรทัศน์ทองคำ จัดโดยชมรมส่งเสริมโทรทัศน์ มีไว้เพื่อมอบให้แก่นักเขียน หรือทีมเขียนบทละครโทรทัศน์
ได้รับรางวัลมากกว่าหนึ่งครั้ง.
3 ครั้ง
เข้าชิงมากกว่าหนึ่งครั้ง.
5 ครั้ง
น้ำแข็งแห้ง
น้ำแข็งแห้ง  เป็นคาร์บอนไดออกไซด์รูปของแข็ง ใช้เป็นสารหล่อเย็นเป็นหลัก ประโยชน์มีทั้งอุณหภูมิต่ำกว่าน้ำแข็งธรรมดาและไม่เหลือสิ่งตกค้าง (นอกเหนือจากน้ำค้างแข็งเล็กน้อยจากความชื้นในบรรยากาศ) มีประโยชน์ในการรักษาอาหารแช่แข็งในที่ซึ่งไม่มีการทำความเย็น
น้ำแข็งระเบิดที่ 194.65 K (−78.5 °C; −109.3 °F) ณ ความดันบรรยากาศที่ผิวโลก ความเย็นมากนี้ทำให้น้ำแข็งแห้งมีอันตรายในการจัดการหากไม่มีการป้องกันจากโรคความเย็นกัด แม้โดยทั่วไปไม่มีพิษไม่มีภัย แต่การสูดแก๊สนี้เข้าไปสามารถก่อให้เกิดภาวะเลือดมีคาร์บอนไดออกไซด์มากเนื่องจากการสะสมในที่อับได้
เป็นที่ยอมรับกันโดยทั่วไปว่าน้ำแข็งแห้งถูกค้นพบครั้งแรกในปี ค.ศ. 1835 โดยนักประดิษฐ์ชาวฝรั่งเศส อาดรีอ็อง-ฌ็อง-เปียร์ ทิโลรีเยร์ (Adrien-Jean-Pierre Thilorier; ค.ศ. 1790–1844) ในการทดลองของเขา เขาพบว่าเมื่อเปิดฝาถังขนาดใหญ่ที่มีคาร์บอนไดออกไซด์เหลว คาร์บอนไดออกไซด์เหลวส่วนมากจะระเหยไปอย่างรวดเร็ว ทำให้เหลือเพียงน้ำแข็งแห้งเท่านั้น ในปี ค.ศ. 1924 ทอมัส บี. สเลต (Thomas B. Slate) ได้ยื่นขอจดสิทธิบัตรน้ำแข็งแห้งในสหรัฐอเมริกาเพื่อขายในเชิงพาณิชย์ ทำให้เขากลายเป็นคนแรกที่ทำให้น้ำแข็งแห้งประสบความสำเร็จในฐานะอุตสาหกรรมหลังจากนั้น ในปี ค.ศ. 1925 คาร์บอนไดออกไซด์ในรูปของแข็งนี้ได้ถูกบริษัทดรายไอซ์คอร์ปอเรชันออฟอเมริกา (DryIce Corporation of America) ตั้งชื่อการค้าว่า "ดรายไอซ์" (dry ice) ซึ่งกลายมาเป็นชื่อเรียกสามัญตั้งแต่นั้นมา และได้วางจำหน่ายน้ำแข็งแห้งในเชิงพาณิชย์เป็นครั้งแรก
น้ำแข็งแห้งนั้นสามารถผลิตได้อย่างง่ายดาย โดยในขั้นตอนแรกของการผลิตนั้นจะผลิตแก๊สที่มีความอิ่มตัวของคาร์บอนไดออกไซด์สูงก่อน ซึ่งแก๊สดังกล่าวเป็นผลพลอยได้ที่สามารถนำไปใช้ประโยชน์ในด้านอื่น ๆ ได้ เช่น การผลิตแอมโมเนียจากไนโตรเจนและแก๊สธรรมชาติ การกลั่นน้ำมัน หรือการหมักเชิงอุตสาหกรรม จากนั้นนำแก๊สดังกล่าวไปเพิ่มความดันและแช่เย็นจนกลายเป็นของเหลว แล้วจึงค่อยลดความดันลง ทำให้คาร์บอนไดออกไซด์เหลวบางส่วนระเหย ส่งผลให้อุณหภูมิของคาร์บอนไดออกไซด์เหลวที่เหลือลดลงอย่างรวดเร็ว เมื่อได้รับความเย็นมากก็ส่งผลให้คาร์บอนไดออกไซด์เหลวดังกล่าวเปลี่ยนสภาพเป็นของแข็งคล้ายหิมะ สุดท้ายสารดังกล่าวก็ถูกบีบอัดให้กลายเป็นก้อนขนาดเล็ก
ส่วนมากนำไปใช้ในการถนอมอาหาร ซึ่งอาศัยหลักการของการทำความเย็นแบบไม่เป็นวัฏจักร และใช้ในการบรรจุสินค้าที่ต้องเก็บในที่เย็น เช่น ไอศกรีม ฯลฯ โดยไม่ต้องแช่ในตู้เย็น นอกจากนี้ยังสามารถใช้รักษาโรคหูดได้ ซึ่งที่จริงแล้วการรักษาโรคหูดนั้นนิยมใช้ไนโตรเจนเหลวมากกว่าซึ่งมีความเย็นและนำมาใช้รักษาได้ดีกว่า รวมทั้งยังจัดเก็บได้ง่ายกว่าอีกด้วย และยังสามารถนำมาใช้เป็นเหยื่อเพื่อดักจับยุงและแมลงต่าง ๆ ได้ด้วย
เชิงอุตสาหกรรม.
เชิงวิทยาศาสตร์.
ในห้องปฏิบัติการ สารละลายน้ำแข็งแห้งในตัวทำละลายอินทรีย์เป็นส่วนผสมสำหรับแช่แข็งที่มีประโยชน์ต่อการเกิดปฏิกิริยาเคมีในที่เย็นและสำหรับกลั่นตัวทำละลายในเครื่องระเหยแบบหมุน
ระเบิดน้ำแข็งแห้ง.
ระเบิดน้ำแข็งแห้ง (dry ice bomb) เป็นอุปกรณ์คล้ายบอลลูนที่ใช้น้ำแข็งแห้งในภาชนะที่ปิดมิดชิด เช่น ขวดพลาสติก โดยมักเติมน้ำลงไปเพื่อเร่งให้น้ำแข็งแห้งเกิดการระเหิด เมื่อน้ำแข็งแห้งเกิดการระเหิด ความดันก็จะเพิ่มขึ้น ทำให้ขวดพลาสติกระเบิดและเกิดเสียงดังซึ่งป้องกันได้โดยเปลี่ยนฝาเกลียวด้วยจุกยางเพื่อให้เกิดจรวดน้ำแทน
ปรงเขา
ปรงเขา หรือปรงอัสสัม (ชื่อสามัญ: Assam cycas; ภาษาอัสสัม:"nagphal" ; ภาษามณีปุรี: "yendang" )เป็นพืชชนิดที่สี่ในสกุลปรงที่ได้รับการตั้งชื่อ ตั้งชื่อเมื่อ พ.ศ. 2369 โดย Francis Buchanan-Hamilton จากแคว้นกรามรูป ในอัสสัม ประเทศอินเดียว แพร่กระจายตั้งแต่ตะวันออกเฉียงเหนือของอินเดีย (อัสสัม มณีปุระ เมฆาลัย สิกขิม ดาร์จีลิง) เนปาล ภูฏาน พม่าภาคเหนือ จีนตอนใต้ (ยูนนาน) บังกลาเทศ มาเลเซีย กัมพูชา ภาคเหนือของไทย ลาว และ เวียดนาม "Cycas pectinata" มักพบในที่สูงราว 300 - 1200 เมตร ในจีน พบในที่แห้ง และเขาหินปูน ดินแดงในเขตมรสุม "Cycas pectinata" สูงได้ถึง และมีโคนตัวผู้ขนาดใหญ่ ปรงเขาต้นที่สูงที่สุด เป็นตัวเมียในกามรูปเหนือ อัสสัม ซึ่งถือเป็นต้นปรงที่สูงที่สุดในโลก สูงถึง ในอินเดียตะวันออกเฉียงเหนือ พืชนี้เป็นพืชอนุรักษ์เพราะการทำลายป่าและเก็บโคนตัวผู้ไปทำยา พืชชนิดนี้อยู่ในอนุสัญญาไซเตส ภาคผนวกที่ 2 และบัญชีแดงของ IUCN
Cycas pectinata
รัฐบาลชาตินิยมแห่งสาธารณรัฐจีน (2468-2491)
กองทัพปลดปล่อยรัสเซีย
กองทัพปลดปล่อยรัสเซีย ( ', ย่อว่า หรือ ) อีกชื่อหนึ่งว่า กองทัพวลาซอฟ ( ') เป็นกลุ่มกองทัพซึ่งส่วนใหญ่เป็นชาวรัสเซีย ที่ได้สู้รบตามการบัญชาของเยอรมนีในช่วงสงครามโลกครั้งที่สอง กองทัพนี้มีผู้นำคืออันเดรย์ วลาซอฟ (Andrey Vlasov) นายพลกองทัพแดงผู้แปรพักตร์ นอกจากนี้ สมาชิกกองทัพยังมักเรียกขานกันว่า "วลาซอฟซืย" (Власовцы) และใน ค.ศ. 1944 กองทัพนี้กลายเป็นที่รู้จักด้วยชื่อ กองทัพคณะกรรมาธิการเพื่อการปลดปล่อยประชาชนรัสเซีย (Вооружённые силы Комитета освобождения народов России, Vooruzhonnyye sily Komiteta osvobozhdeniya narodov Rossii, อักษรย่อ: ВС КОНР, VS KONR).
กองทัพนี้มีอันเดรย์ วลาซอฟ อดีตนายพลกองทัพแดง เป็นผู้จัดตั้ง เขาพยายามรวบรวมกลุ่มชาวรัสเซียที่ต่อต้านคอมมิวนิสต์และต่อต้านโจเซฟ สตาลิน ผู้นำสหภาพโซเวียต โดยเขามีเป้าหมายจะต่อสู้กับนาซีเยอรมนีเพื่อปลดแอกรัสเซีย ทหารอาสาส่วนใหญ่เป็นเชลยศึกชาวโซเวียต ทั้งยังมีผู้อพยพขาว (ซึ่งบางคนเป็นทหารผ่านศึกจากกองทัพขาวต่อต้านคอมมิวนิสต์ ที่ได้ร่วมรบในสงครามกลางเมืองรัสเซีย) ครั้นวันที่ 14 พฤศจิกายน ค.ศ. 1944 กองทัพปลดปล่อยรัสเซียได้รับการเปลี่ยนนามใหม่อย่างเป็นทางการว่า กองทัพคณะกรรมาธิการเพื่อการปลดปล่อยประชาชนรัสเซีย แล้วจัดตั้งเป็นองค์กรการเมืองไว้ให้กองทัพสวามิภักดิ์ ต่อมาในวันที่ 28 มกราคม ค.ศ. 1945 มีประกาศอย่างเป็นทางการว่า กองพลที่เป็นคนรัสเซียไม่นับเป็นส่วนหนึ่งของกองทัพบกเยอรมันอีกต่อไป แต่จะขึ้นตรงต่อกองทัพคณะกรรมาธิการฯ นี้แทน
เอ็มเมอร์สัน มนันกักวา
แดนเจอรัส (เพลงไมเคิล แจ็กสัน)
คณะกรรมาธิการเพื่อการปลดปล่อยประชาชนรัสเซีย
คณะกรรมาธิการเพื่อการปลดปล่อยประชาชนรัสเซีย (, "", abbreviated as , ) เป็นคณะกรรมาธิการที่ประกอบไปด้วยทหารและพลเรือนที่ต่อต้านคอมมิวนิสต์จากดินแดนสหภาพโซเวียต (ส่วนใหญ่เป็นชาวรัสเซีย) ได้ก่อตั้งขึ้นด้วยได้รับการอนุมัติและได้รับการสนับสนุนจากนาซีเยอรมนีเมื่อวันที่ 14 พฤศจิกายน ค.ศ. 1944 ในกรุงปรากภายใต้การควบคุมของเยอรมัน (ด้วยความตั้งใจที่ได้เลือกที่แห่งนี้เพราะเป็นเมืองของชาวสลาฟที่ยังไม่ได้อยู่ภายใต้การปกครองของโซเวียต)
เป้าหมายที่คณะกรรมาธิการได้กำหนดเอาไว้ ได้แก่
กองบัญชาการใหญ่กองทัพบกเยอรมัน
กองบัญชาการใหญ่กองทัพบก  ของประเทศเยอรมนีในสมัยนาซี กองบัญชาการนี้ก่อตั้งขึ้นในปี ค.ศ. 1935 ซึ่งเป็นหนึ่งในแผนงานฟื้นฟูแสนยานุภาพเยอรมันของอดอล์ฟ ฮิตเลอร์ ภายหลังความล้มเหลวในยุทธการที่มอสโกในปี 1941 ฮิตเลอร์ได้ปลดจอมพล วัลเทอร์ ฟ็อน เบราคิทช์ จากตำแหน่งผู้บัญชาการใหญ่กองทัพบก และตั้งตัวเองเป็นผู้บัญชาการใหญ่กองทัพบกคนใหม่แทน ถือเป็นการเข้ามาคุมกองทัพบกอย่างเต็มตัวของฮิตเลอร์ หลังจากที่เขาเริ่มเข้ามาแทรกแซงโดยตรงในกองทัพครั้งแรกในปี 1938
ผู้บัญชาการใหญ่กองทัพบก.
รายนามผู้บัญชาการใหญ่กองทัพบก  ซึ่งเทียบได้กับตำแหน่งผู้บัญชาการทหารบก:
เสนาธิการกองทัพบก.
รายนามเสนาธิการกองทัพบก  ซึ่งเทียบได้กับตำแหน่งเสนาธิการทหารบก:
กองบัญชาการทหารสูงสุดแห่งกองทัพบกเยอรมัน
สงครามอาหรับ-อิสราเอล พ.ศ. 2491
ชัตต์อัลอาหรับ
เร็ทโทรสเปกต์
บาสรา
บาสราสปอร์ตซิตี
อิบนฺ อัล-ฮัยษัม
อันเดรย์ วลารอฟ
สำนักกฎหมาย มหาวิทยาลัยเกษตรศาสตร์
หนองบัว สามารถหมายถึง
Single Lady เพราะเคยมีแฟน
เอมิเล โบลลาเอิร์ท
เอมิเล โบลลาเอิร์ท เกิดเมื่อวันที่ 13 พฤศจิกายน ค.ศ. 1890 ที่เมืองดุงคีร์ก และเสียชีวิตเมื่อวันที่ 18 พฤษภาคม ค.ศ. 1978 เป็นกรรมาธิการสูงแห่งอินโดจีน ระหว่างปี ค.ศ. 1947 จนถึง ค.ศ. 1948
ปมเอดิปุส
Gods of Honour
เฉิน ห่าวหมิน
แดนเจอรัสเวิลด์ทัวร์
สโมสรฟุตบอลสุพรรณบุรี เอฟซี
พิชา อุทรา
พิชา อุทรา (เกิดวันที่ 7 มกราคม พ.ศ. 2539) เป็นนักฟุตบอลชาวไทย ปัจจุบันเล่นตำแหน่งปีกให้กับเมืองทอง ยูไนเต็ด ในไทยลีก
นนท์ ม่วงงาม
นนท์ ม่วงงาม (เกิดวันที่ 20 เมษายน พ.ศ. 2540) เป็นนักฟุตบอลชาวไทย ปัจจุบันเล่นในตำแหน่งผู้รักษาประตู ให้กับลำพูน วอร์ริเออร์ ในไทยลีก
สงครามอาหรับ-อิสราเอล ค.ศ. 1948
ปรภัสสร ดิศย์ดำรง
ตัวต่อเลโก้ รวมพลังฮีโร่มาร์เวล
ตัวต่อเลโก้ รวมพลังฮีโร่มาร์เวล (อังกฤษ:LEGO Marvel Super Heroes: Maximum Overload, Marvel Super Heroes: Maximum Overload) เป็นละครแอนิเมชัน ที่กล่าวถึงเรื่องราวของซูเปอร์ฮีโร่ในทีมอเวนเจอร์สที่เป็นเลโก้ออกอากาศทางช่อง เน็ตฟลิกซ์ ในต่างประเทศ ในประเทศไทย ละครเรื่องนี้ออกอากาศทางช่อง โมโน 29 ต่อจากเรื่อง แก๊งป่วน ก๊วนเลโก้
เป็นเรื่องราวของเหล่าฮีโร่ โดยมี แอสเซ็มเบิล, ไอรอน แมน, ธอร์, ไอรอนฟิสต์, กัปตันอเมริกา, นิค ฟิวรี่ย์, แบล็ควิโดว์, ฟาล์วคอน, วูล์ฟเวอร์รีน และเหล่าฮีโร่อีกมากมายที่จะมาปะทะกับ เวนอม ด็อคอ๊อค แมนดาริน และเดอะ เรดสกัลล์
ดิสอีสอิต (คอนเสิร์ต)
รายชื่อละครโทรทัศน์ทางสถานีโทรทัศน์ไอทีวี
ไอทีวี เป็นสถานีโทรทัศน์ที่มีรายการต่าง ๆ มากมาย รวมไปถึงละครที่มีมากมายหลายเรื่องและหลายช่วงเวลา โดยส่วนใหญ่จะเป็นละครจากต่างประเทศ แต่ทางสถานีก็ได้มีนโยบายที่จะผลิตละครไทยออกมาภายใต้ชื่อโครงการ ละครไทยไอทีวี โดยเริ่มโครงการมาตั้งแต่ปี 2544 และยังได้มีการจัดตั้งทีมงานดูแลและส่งเสริมการออกอากาศละครทางสถานีฯในชื่อ"ทีมงานละครไทย ไอทีวี" จนกระทั่งถึงเมื่อต้นปี 2551(ยุคของ สถานีโทรทัศน์ทีไอทีวี) นอกจากนี้ตั้งแต่ปี 2546 ยังได้เพิ่มช่วง ละครเด็ด11โมง โดยเป็นการนำละครที่เคยออกอากาศไปแล้วนำกลับมาออกอากาศใหม่อีกครั้ง
ต่อไปนี้เป็นรายชื่อละครโทรทัศน์ที่ออกอากาศทางสถานีโทรทัศน์ไอทีวี ตั้งแต่ปี 2544 ถึงปี 2551 (ยุคทีไอทีวี)
กองบัญชาการตำรวจนครบาล
กองบัญชาการตำรวจนครบาล เป็นหน่วยงานอยู่ในสำนักงานตำรวจแห่งชาติมีหน้าที่ดูแลรักษาความปลอดภัยในเขตกรุงเทพมหานคร มีกองบังคับการทั้งหมด 14 กองบังคับการ และ 2 หน่วยขึ้นตรงผู้บัญชาการ (เทียบเท่า กองกำกับการ) ผู้บัญชาการตำรวจนครบาลคนปัจจุบันคือ พลตำรวจโท ธิติ แสงสว่าง
การฆ่าตัวตายของอดอล์ฟ ฮิตเลอร์
สนามกีฬาโซไฟ
สนามกีฬาโซไฟ  หรือ สนามกีฬาซิตีออฟแชมเปียนส์  เป็นสนามกีฬาที่ตั้งอยู่ในเมืองอินเกิลวูด รัฐแคลิฟอร์เนีย สหรัฐอเมริกา สร้างในพื้นที่เดิมของสนามแข่งรถอุทยานฮอลลีวูด สนามกีฬาโซไฟเป็นสนามเหย้าของทีมลอสแอนเจลิส ชาร์เจอส์ และลอสแอนเจลิส แรมส์ ในเนชันแนลฟุตบอลลีก นอกจากนี้ยังเป็นหนึ่งในสนามกีฬาหลักในโอลิมปิกฤดูร้อน 2028 อีกด้วย
เดอะเฟซ ซีซัน 2
เดอะเฟซ ซีซัน 2  ได้เริ่มออกอากาศในวันที่ 5 มีนาคม 2014 ทางช่อง ออกซิเจน] แอนน์ วยาลิทซีนา และ ลีเดีย ฮาร์สท ได้มาทำหน้าที่เป็นเมนเทอร์ในฤดูกาลที่สองแทนที่ โคโค โรชา และ คาโรลินา คูโควา ที่เคยเป็นเมนเทอร์ในซีซันแรก ส่วน เนโอมี แคมป์เบลล์ ยังคงทำหน้าที่เป็นเมนเทอร์ในรายการต่อ และมี ไนเกล บาร์เกอร์ ที่ยังทำหน้าเป็นพิธีกรในรายการ
ผู้ชนะในซีซันนี้คือ เทียน่า ซาร์ลิน วัย 20 ปี จาก แซนดีเอโก, รัฐแคลิฟอร์เนีย
ตอนที่ 1: Let the Face Begin.
"ออกอากาศ 5 มีนาคม 2557"
ในช่วงที่สอง เป็นการเริ่มแคมเปญ
ตอนที่ 2: Bare Your New Look.
"ออกอากาศ 12 มีนาคม 2557"
ตอนที่ 3: Runway Dinner Party.
"ออกอากาศ 19 มีนาคม 2557"
ตอนที่ 4: Sell, Sell, Sell!
"ออกอากาศ 26 มีนาคม 2557"
ตอนที่ 5: Going Viral.
"ออกอากาศ 2 เมษายน 2557"
ตอนที่ 6: Just One of the Boys.
"ออกอากาศ 9 เมษายน 2557"
ตอนที่ 7: Male Bonding.
"ออกอากาศ 16 เมษายน 2557"
ตอนที่ 8: Diamonds Are a Model's Best Friend.
"ออกอากาศ 23 เมษายน 2557"
ตอนที่ 9: Press Your Luck.
"ออกอากาศ 30 เมษายน 2557"
ตอนที่ 10: Who Will Be the Face.
"ออกอากาศ 7 พฤษภาคม 2557"
ทีมแอนน์
ทีมลีเดีย
เดอะวอลต์ดิสนีย์สตูดิโอส์
เดอะวอลต์ดิสนีย์สตูดิโอส์  เป็นสตูดิโอภาพยนตร์อเมริกัน ซึ่งเป็นหนึ่งในสี่บริษัทใหญ่ของเดอะวอลต์ดิสนีย์ และเป็นส่วนประกอบหลักของกลุ่มสตูดิโอในเครือ โดยเป็นที่รู้จักจากการที่มีบริษัทในเครือซึ่งเป็นหนึ่งในสตูดิโอภาพยนตร์ชั้นนำของฮอลลีวูด
แดนเจอรัส (อัลบั้ม)
อับดุลลอฮ์ อันนะซูร
อับดุลลอฮ์ อันนะซูร (; เกิด 20 มกราคม ค.ศ. 1939) เป็นนักเศรษฐศาสตร์และนายกรัฐมนตรีแห่งราชอาณาจักรจอร์แดน ตั้งแต่เดือนตุลาคม ค.ศ. 2012 จนถึง ค.ศ. 2016
อันนะซูรเกิดที่เมืองอัสซัลฏ์ ศึกษาปริญญาตรีสาขาสถิติศาสตร์ที่มหาวิทยาลัยอเมริกันแห่งเบรุต ปริญญาโทสาขาการจัดการที่มหาวิทยาลัยมิชิแกน และมีแผนที่จะศึกษาระดับปริญญาเอกที่มหาวิทยาลัยปารีส 1 ป็องเตอง-ซอร์บอน
ช็อง ฮง-ว็อน
ช็อง ฮง-ว็อน (; เกิด 9 ตุลาคม ค.ศ. 1944) เป็นนายกรัฐมนตรีเกาหลีใต้ เริ่มดำรงตำแหน่งตั้งแต่วันที่ 26 กุมภาพันธ์ ค.ศ. 2013 จนถึงวันที่ 16 กุมภาพันธ์ ค.ศ. 2015 ช็อง ฮง-ว็อน จบการศึกษาระดับปริญญาตรี คณะนิติศาสตร์ มหาวิทยาลัย ซังคย็อนกวาน ภายหลังสอบผ่านเนติบัณฑิต เขาก็ทำงานเป็นอัยการ
ปีเตอร์ บอธ
ปีเตอร์ บอธ (ค.ศ. 1568 – 6 มีนาคม ค.ศ. 1615) เป็นข้าหลวงใหญ่แห่งหมู่เกาะอินเดียตะวันออกของเนเธอร์แลนด์ ตั้งแต่วันที่ 19 ธันวาคม ค.ศ. 1610 จนถึงวันที่ 6 พฤศจิกายน ค.ศ. 1614